Muhamad Ikbal

Muhamad Ikbal a Islam note-man, filoso-man, an politi-man. Si poesi en Urdu-linga e de-i pensa inta da ma bon de 20-ranko sento-ano an si i de ave a idea de en-i make a Pakistan. Si e de-i refere sama Alama (de Persia-linga: علامہ, ʿallāma, "mui savi man").
Si e de-i nati en Sialkot, Punjab. Si i etudi en Government College Lahore. Si i edu a Arabia-linga en Oriental College, Lahora, de 1899 tila 1903. En di tempo, si i note mui. Inta Urdu-linga poesi de di tempo, Parinde ki faryad (Dua de tori) ab Tarana-e-Hindi (Kanto de India) e popula tila nun.
En 1905, si i go a Europa go-i etudi: uno-ranko go Engli, an den go Germania. Afa en-i go baka go Paki-lan en 1988, si i note de politi, ekonomi, tari, filoso an relijon. Si e de-i savi go si poesi, sama Asrar-e-Khudi`, Rumuz-e-Bekhudi an Bang-e-Dara.
Ikbal i apojo a politi an santi gen-viva de Islam sivi via mundo, pero besonde en Sude-Asia.
Ikbal e de-i eleki go Punjab Legislative Council en 1927. En 1930 si i vakili a Islam-man en Britan-imperi India. Si i mori en 1938. Afa make de Paki-lan, si e de-i name da a paisa poesi-man.
Category:Viva-saga